Γεώργιος Τσώτσης

Ο Γεώργιος Τσώτσης (γεν. στα Ψαρά 1803, ;) ήταν Έλληνας αγωνιστής του 1821 και στρατιωτικός του 19ου αιώνα. 
Βιογραφία 
Γεννήθηκε στα Ψαρά το έτος 1803. Θείος του ήταν ο Δημήτριος Παπανικολής. Από παιδί μπήκε στα καράβια και υπηρέτησε σε εμπορικά πλοία. Πήρε μέρος σε διάφορες ναυμαχίες στο πλοίο του θείου του Παπανικολή. Στα χρόνια της βασιλείας του Όθωνα, διορίστηκε σημαιοφόρος του Βασιλικού Ναυτικού μέχρι το 1844, οπότε προβιβάστηκε σε βαθμό υποπλοίαρχου και υπηρέτησε μέχρι το 1847.

Τέθηκε σε διαθεσιμότητα και επέστρεψε στο εμπορικό ναυτικό ως εμποροπλοίαρχος εκτελώντας διάφορους πλόες στην Μεσόγειο και στον Ατλαντικό με προορισμό την Βρετανία. Το 1861 προσλήφθηκε στην Ελληνική Ατμοπλοΐα ως υποπλοίαρχος και έπλευσε στην Κρήτη ως πλοίαρχος του "Πανελλήνιου" τον Δεκέμβριο του 1866.

Πηγές


Κατηγορία:Έλληνες αξιωματικοί του Πολεμικού Ναυτικού